Diari Oficial de la Generalitat Valenciana


Sumari del DOGV 7168, del 09-12-2013 (2013/11435)

DECRET 185/2013, de 5 de desembre, del Consell, sobre determinades mesures relatives a aplicar al Consell de Liquidació de l'entitat pública Radiotelevisió Valenciana i a la Comissió de Liquidació de Radiotelevisió Valenciana, SAU.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7168

Data del DOGV
:   09-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11353


Data del document
:   05-12-2013

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 185/2013, de 5 de desembre, del Consell, sobre determinades mesures relatives a aplicar al Consell de Liquidació de l'entitat pública Radiotelevisió Valenciana i a la Comissió de Liquidació de Radiotelevisió Valenciana, SAU. [2013/11512]  
En compliment i execució de la Llei 4/2013, de 27 de novembre, de la Generalitat, de Supressió de la Prestació dels Servicis de Radiodifusió i Televisió d'Àmbit Autonòmic, de Titularitat de la Generalitat, així com de Dissolució i Liquidació de Radiotelevisió Valenciana, SAU, el Consell, constituït en Junta General d'Accionistes amb caràcter Universal, va adoptar el 28 de novembre de 2013 l'acord de dissoldre, liquidar i extingir la dita empresa pública. A este efecte, va nomenar una Comissió de Liquidació integrada per tres membres.  
Atés que la composició de la Comissió de Liquidació de Radiotevisión Valenciana, SAU, és la mateixa que la del Consell de Liquidació de l'entitat pública Radiotelevisió Valenciana, nomenada per mitjà del Decret 46/2013, de 28 de març, del Consell, pel qual nomena els membres del Consell d'Administració de Radiotelevisió Valenciana, SA, se suprimix el Consell d'Administració i la Direcció General de l'entitat pública Radiotelevisió Valenciana i nomena els membres del Consell de Liquidació de l'entitat pública Radiotelevisió Valenciana, es fa necessari adoptar mesures retributives en atenció a esta dualitat de funcions i comeses.  
  
Per tot això, a proposta del president de la Generalitat i amb la deliberació prèvia del Consell, en la reunió del dia 5 de desembre de 2013,   
  
  
DECRETE  
  
Primer  
Pel desenrotllament de les funcions que duguen a terme els membres del Consell de Liquidació de l'entitat pública Radiotelevisió Valenciana es percebran les retribucions següents:  
El membre del Consell de Liquidació de l'entitat pública Radiotelevisió Valenciana que prestava servicis en la dita entitat mantindrà la seua situació en esta amb la mateixa retribució que percebia en l'actualitat fins a la liquidació definitiva i extinció de la dita entitat pública.  
  
Els altres membres integrants de l'esmentat Consell de Liquidació que no es troben en la dita situació percebran com a compensació per les funcions desenrotllades en el referit òrgan les retribucions que es van acordar per als membres del Consell d'Administració del mencionat ens, en la mateixa quantia i periodicitat.  
  
Segon  
Pel desenrotllament de les funcions pròpies de la Comissió de Liquidació de la mercantil Radiotelevisió Valenciana, SAU, el membre del Consell de Liquidació de l'entitat pública Radiotelevisió Valenciana que prestava servicis en la dita entitat percebrà una compensació de 3.000 euros bruts anuals mentres perdure la dita situació. Una vegada extingida l'entitat pública passarà a percebre idèntiques retribucions que la resta de membres del Consell de Liquidació de RTVV, SAU.   
  
Els altres membres percebran com a compensació la quantitat de 35.000 euros bruts anuals. No obstant això, la referida quantia serà objecte de revisió, per acord del Consell, una vegada s'extingisca l'entitat pública Radiotelevisió Valenciana.  
  
Tercer  
Queda sense efecte el que s'establix en el paràgraf últim del punt tercer del Decret 46/2013, de 28 de març, del Consell, pel qual nomena els membres del Consell d'Administració de Radiotelevisió Valenciana, SA, se suprimix el Consell d'Administració i la Direcció General de l'entitat pública Radiotelevisió Valenciana i nomena els membres del Consell de Liquidació de l'entitat pública Radiotelevisió Valenciana.  
  
Quart  
El que disposa el present decret produirà efectes des de l'endemà de la publicació.  
  
València, 5 de desembre de 2013  
  
El president de la Generalitat,  
ALBERTO FABRA PART